သဗ္ဗေ သတ္တာ ကမ္မသကာ

သဗ္ဗေ သတ္တာ ကမ္မသကာ သည် မြန်မာဆိုရိုးစကား ဖြစ်သည်။ အဓိပ္ပာယ် သဗ္ဗေ သတ္တာ ကမ္မသကာ: (ပါဠိဘာသာ) ခပ်သိမ်းကုန်သော သတ္တဝါအပေါင်းတို့သည် ကံသာလျှင် ကိုယ်ပိုင်ဥစ္စာ ရှိကြကုန်၏။ ဆိုလိုသည်မှာ သတ္တဝါအားလုံးသည် မိမိတို့၏ ကံအတိုင်း အကျိုးအပြစ်များကို ခံစားကြရကြောင်းကို ဖော်ပြသည်။ ကံသည် မိမိတို့၏ ပြုလုပ်မှုများ (အတွေး၊ အပြော၊ အပြုအမူ) ၏ အကျိုးဆက်ဖြစ်ပြီး ကောင်းသောကံသည် ကောင်းကျိုးကို ပေး၍ မကောင်းသောကံသည် မကောင်းကျိုးကို ပေးသည်ဟု ဗုဒ္ဓဘာသာ၏ ကံနှင့် ကံ၏အကျိုးပေး သဘောတရားကို ဖော်ပြသော ဆိုရိုးစကားဖြစ်သည်။ ဤဆိုရိုးစကားသည် မိမိတို့၏ ပြုမူဆောင်ရွက်မှုများအတွက် မိမိတို့ကိုယ်တိုင် တာဝန်ရှိကြောင်းနှင့် ကံ၏ အရေးပါမှုကို အလေးပေးဖော်ပြသည်။ သတ္တဝါတစ်ခု ကံတစ်ခု ဟူသော မြန်မာဆိုရိုးစကားနှင့် အဓိပ္ပာယ်တူညီပါသည်။ အသေးစိတ် သဗ္ဗေ: ခပ်သိမ်းကုန်သော၊ အားလုံးသော။ သတ္တာ: သတ္တဝါအပေါင်းတို့သည်၊ သတ္တဝါများ။ ကမ္မသကာ: ကံသာလျှင် ကိုယ်ပိုင်ဥစ္စာ ရှိကြကုန်၏၊ ကံ၏ အမွေခံများ ဖြစ်ကြသည်။ ကိုးကားချက်များ "သဗ္ဗေသတ္တာ ကမ္မသကာ၊ သတ္တဝါတို့ ကံအကြောင်း၊ ကိုယ်က ကောင်းစေလိုသော စိတ်ရှိ၍ အားထုတ်ဆောင်ရွက်သော်လည်း သူအောင်ချင်မှ အောင်ပါသည်။" [၁၂၆၆] သန်းမေ၊ ဒု။ ၁၈။ "သဗ္ဗေ သတ္တာ ကမ္မသကာ ဟူသော ဒေသနာတော်အတိုင်း သူ့မကောင်းမှုကံက သူနှင့်သာ သက်ဆိုင်သည်။" [၁၃၂၈] စိတ်အရသာ။ ၁၂၂။ ကိုးကား Category:မြန်မာဆိုရိုးစကားများ